Amersfoort is n stad in de Zuud-Afrikaonse provinsie Mpumalanga. De stad is ebouwd in 1888 rondom n in 1876 ebouwde kaark. t Stadje leit 1664 meter boven zeenivo. t Gebied wier veur t eerst bebouwd toen in 1876 twee boeren uut t gebied langd an de kaark gaffen waor Frans Lion Cachet besloot n Nederlangdse Hervormde kaark te bouwen. t Nieuwe daarp wier verneumd naor de thuusstad (Amersfoort in Nederlangd) van de Nederlangdse boeren. Toen t gebied te klein wier veur de snel greuiende nederzetting koften ze meer langd van de oorspronkelike sjenkers. In 1888 wier t nieuwe Amersfoort n stadje. De brug over de rivier de Vaol wier ebouwd in 1896 en is n nasionaol monument.

t Woord Skandinavië wier veur t eerst gebreukt deur Plinius de Oldere (23-79) in de vorm Scadinauia en is warschienlik evormd uut de Old-Germaanse woorden 'skadin' (schao) en 'auio' (eilaand). Disse betekenisse zit ook achter lokale namen zo as t Zuud-Zweedse laandschap Skåne (Schonen).

Archeologiese opgraovingen in zowal in Stadloon as in de umgaeving laot zeen dat vanof de 8ste/9de eeuwe nao Chr. zichtbaore sporen evonden bunt van nen Ringburcht uut Karolingiese tied.

t Woord ensyklopedie stamt of van t klassiek Grieks ""ἐγκύκλιος παιδεία"" (ommezet: ""egkyklios paideia"") en betekent letterlik ""algemiene vorming"". In partie ensyklopedieën staot somtieds allienig spesialistiese kennis van ien gebied. Ensyklopedie worde in 1541 veur t eerst (bi'jvoeglik) bruukt deur de Antwarpener Joachimus Fortius Ringelbergius (±1499-±1556) in zien wark Lucubrationes vel potius absolutissima kyklopaideia (Bazel, 1541). As zelsstaandig naemwoord in de titel kwam t as eerst veur in Encyclopaedia seu orbis disciplinarum tam sacrarum quam prophanarum epistemon (Bazel, 1559) van de Kroatiese ensyklopedist Pavao Skalić (1534-1573).

In t 8ste joarhoonderd ontsteund de Hof Bergkamp (woer't rechtevoort t zeeknhoes steet). Det was t middelpeunt van de heuwe Dorsten en Gaaln. In 911 onsteund nen bie Bergkamp heurnden hof, de Leemwysche van de nearzetting ""Durstinon"", as gawe van t Klooster Verden. In t 11de joarhoonderd gung n opperhof Bergkamp, den't weagns zinnen gracht ook wal ""grachtnhof"" neumd wör, met alle oonderheuwe oawer an t St. Viktorstift in Xantn. Den voogd oawer t St. Viktorstift, n graaf van Kleve, en latere herteuge, vereanigden zik met de Kölse koervörste. Tusken 1176 en 1179 har de duur de Kölse koervörste vriejegeewne nearzetting ""Villa Durstine"" de eerste eegne priester, den't Heinrich heetn.

Sibculo is een klein dörp in de Oaveriesselse gemiente Hardenbarg. Töt 1941 heurden 't bi'j de gemiente Ambt Hardenbarg. Een haandvol panden an de oostkaante van de Bergweg en de Kloosterstraote vaalt onder de gemiente Tweanteraand, umdet de gemientegrèenze ter plekke bi'j die wegen langes löp.

Baptist proat veuraal Grunnegs, sumtieds Nederlaands mit n swoar aksìnt. Hai verkondegt voak mit noadrok dat er oet Vraiskelo komt. Hai staait veuraal bekend om zien stopzinnen ""Goeiedag even"" en ""Zeg maar"", wat tegenswoordeg in hail Oost-Grunnen en Oost-Drìnte overnomen wordt.